[{"text_idx": "#000003", "text": "Mae academyddion amlwg wedi dod i\u2019r casgliad mai \u2018Pryder ynghylch datganoli\u2019 ymhlith etholwyr yn Lloegr sy\u2019n ysgogi newid yng ngwleidyddiaeth Prydain."}, {"text_idx": "#000005", "text": "Mae eu canfyddiadau, sydd wedi\u2019u hamlinellu mewn llyfr newydd, Englishness: The Political Force Transforming Britain, a gyhoeddwyd gan Wasg Prifysgol Rhydychen, yn dangos y berthynas agos rhwng hunaniaeth Seisnig a\u2019r agweddau Ewrosceptig a sbardunodd Brexit. Maent hefyd yn dangos bod strwythurau llywodraethol presennol Lloegr yn methu a\u0302 bodloni\u2019r awydd cynyddol ymhlith y boblogaeth am fwy o gydnabyddiaeth fel cenedl ar waha\u0302n."}, {"text_idx": "#000006", "text": "Dywedodd yr Athro Wyn Jones: \u201cMae llawer o drafod ar genedlaetholdeb Cymreig ac Albanaidd ond y gwir amdani yw mai cenedlaetholdeb Seisnig sydd wedi cael yr effaith fwyaf ar y Deyrnas Gyfunol."}, {"text_idx": "#000011", "text": "Mae arolygon wedi casglu barn yn ystod ac ar o\u0302l digwyddiadau gwleidyddol allweddol, gan gynnwys y bleidlais Brexit hanesyddol."}, {"text_idx": "#000012", "text": "Dywedodd yr Athro Ailsa Henderson: \u201cRoeddem yn gweld bod pobl yng Nghymru a\u2019r Alban datganoledig yn hapusach gyda\u2019r ffordd mae datganoli yn gweithio i\u2019r DU gyfan."}, {"text_idx": "#000013", "text": "\u201cYn Lloegr, fodd bynnag, mae nifer yn pryderu ynghylch datganoli ac mae\u2019n rhwystredigaeth sy\u2019n cael ei hamlygu yn arbennig gyda\u2019r Alban, o ran y sefydliadau a\u2019r adnoddau sydd ganddi."}, {"text_idx": "#000015", "text": "\u201cMae\u2019r farn hon yn deillio i raddau helaeth o rwystredigaeth ynghylch diffyg llais Lloegr yn y sefydliadau gwleidyddol presennol.\u201d"}]